गुबुन फारसेथिं ब्रिहस्पथिबारनि मोनायाव हजाय जिल्लानि निलबागान ओनसोलनिफ्राय सासे उटकारि हान्जाजों सोमोन्दो थानाय सोद्रोमा महामद साहानावास आलम बिथांखौ खानो हाबावो। पुलिसआ गिबि सोंनाय फिन्नाय खालामनायाव आलमआ सिमान जायोदि बिथांआ इउ.पि हादोरसायाव हमजानाय कामरुल जामनजों रिगुलार सोमोन्दो दं। बिथांआ बेखौबो मिथिहोयोदि, थांनाय 10 आगस्तआव कामरुल जामनआ बिथांनो गंसे मबाइल पोन आरो माखासे सिरियै खोथा होदों।